作者：葛长庚
词牌/韵律：贺新郎

paragraphs: 露白天如洗。
淡烟轻、疏林映带，远山横翠。
对此情怀成甚也，云断小楼风细。
独倚遍、画阑十二。
花馆云窗成憔悴。
听宾鸿、天外声嘹唳。
但不过，闷而已。
房栊深静难成寐。
夜迢迢、银台绛蜡，伴人垂泪。
巴得暂时朦胧地。
还又匆匆惊起。
漫自展、云间锦字。
往后各收千张纸。
念梦劳魂役空凝睇。
终不负，骖鸾志。